**Τελετή καθομολόγησης Διπλωματούχων του Τμήματος Πολιτικών Μηχανικών ΔΠΘ**

Η τελετή καθομολόγησης των αποφοίτων του Τμήματος Πολιτικών Μηχανικών οι οποίοι έχουν ανακηρυχθεί διπλωματούχοι μέχρι και την εξεταστική περίοδο Φεβρουαρίου 2021-2022 θα πραγματοποιηθεί την **Τρίτη 17 Μαΐου 2022.**

**Η τελετή καθομολόγησης θα πραγματοποιηθεί διά ζώσης στο κτήριο Α΄ του Τμήματος Πολιτικών Μηχανικών.**

Όσοι από τους παραπάνω φοιτητές επιθυμούν να λάβουν μέρος στην τελετή  θα πρέπει κατά το χρονικό διάστημα **από 27/4/2022 έως 6/5/2022** να εισέλθουν στη σελίδα <https://students.duth.gr> με τον ιδρυματικό τους λογαριασμό και να αιτηθούν τη συμμετοχή τους στην ορκωμοσία, ακολουθώντας τη διαδρομή Βαθμολογία > Προϋποθέσεις Πτυχίου > Αίτηση για Ορκωμοσία, προκειμένου:

* Να συμπληρώσουν και να αναρτήσουν την αίτηση συμμετοχής στην ορκωμοσία (συνημμένο αρχείο doc)

**Απαραίτητη προϋπόθεση** για την ορκωμοσία είναι να έχουν τακτοποιηθεί **μέχρι 6/5/2022** εκκρεμότητες (εφόσον υπάρχουν) με τις Υπηρεσίες του Πανεπιστημίου:

* Βιβλιοθήκη (εάν οφείλονται βιβλία ή διπλωματική εργασία στη Βιβλιοθήκη ή εάν οφείλονται προς επιστροφή βιβλία στον Εύδοξο)
* Εστία (να μην υπάρχουν υποχρεώσεις στέγασης εφόσον έγινε χρήση)
* Αποστολή της ακαδημαϊκής ταυτότητας (πάσο) ή σε περίπτωση απώλειας, αποστολή δήλωσης απώλειας με Υπεύθυνη δήλωση από την Ενιαία Ψηφιακή Πύλη της Δημόσιας Διοίκησης (gov.gr)

ΕΚΔΟΣΗ ΜΕΜΒΡΑΝΩΝ

Ενημερώνουμε τους φοιτητές/τριες του Τμήματος Πολιτικών Μηχανικών οι οποίοι θα λάβουν μέρος στην τελετή ορκωμοσίας στις 17/5/2022 ότι για την έκδοση του πτυχίου τους σε μεμβράνη θα πρέπει να ακολουθήσουν την εξής διαδικασία:

•Κατάθεση του ποσού των πέντε (5) ευρώ στον τραπεζικό λογαριασμό της Εταιρείας Αξιοποίησης και Διαχείρισης Περιουσίας του Δ.Π.Θ.GR88 0172 3530 0053 5304 5938 717 (ΤΡΑΠΕΖΑ ΠΕΙΡΑΙΩΣ)

•ΠΡΟΣΟΧΗ: Στην απόδειξη κατάθεσης θα πρέπει υποχρεωτικά να αναγράφεται η αιτιολογία «Έκδοση μεμβράνης πτυχίου-Ορκωμοσία 17/5/2022» και το **ονοματεπώνυμο του/της φοιτητή/τριας**

.•Αποστολή του καταθετηρίου πληρωμής στη Γραμματεία του Τμήματος (sioakemi@admin.duth.gr) μέσω του Ιδρυματικού τους email ΑΠΑΡΑΙΤΗΤΑ ΠΡΙΝ ΤΗΝ ΟΡΚΩΜΟΣΙΑ.

Λεπτομέρειες για τα μέτρα προστασίας κατά του COVID-19 θα ανακοινωθούν μετά τα επικαιροποιημένα μέτρα της Κυβέρνησης.

Τα άτομα που ενδεχομένως θα συνοδεύουν τους ορκιζόμενους δεν μπορεί να είναι περισσότερα από δύο (2) για κάθε φοιτητή/τρια.

Η χρήση της μάσκας είναι υποχρεωτική σε όλους τους χώρους. Η προσέλευσή σας θα πρέπει να είναι μία ώρα πριν την έναρξη της τελετής.

**Θα ακολουθήσει νεότερη σχετική ανακοίνωση για την έναρξη της τελετής καθομολόγησης.**

Από τη Γραμματεία του Τμήματος Πολιτικών Μηχανικών